সোশ্যাল মিডিয়া বা সামাজিক যোগাযোগমাধ্যম ছাড়া বর্তমানে একদিনও চলে না। সোশ্যাল মিডিয়া ছাড়া একটি দিন, মানে বিচ্ছিন্ন একটি দিন। এসবের আবেদন রয়েছে, গ্রহণযোগ্যতাও বাড়ছে- এতে দ্বিমত নেই। সোশ্যাল মিডিয়াকে অনেক দেশেই বর্তমানে সিটিজেন জার্নালিজমের মর্যাদা দেওয়া হয়েছে। বাংলাদেশেও মূলধারার গণমাধ্যম অনেক সময় কোনো কোনো সংবাদ বা ঘটনা এড়িয়ে গেলে ফেসবুক এবং ইউটিউবে আলোচনার কারণে সেটি পরে দেখা গেছে গণমাধ্যমে স্থান পেয়েছে। অনেক সময় ফেসবুক বা এসব মাধ্যম হয়ে উঠছে খবর প্রচার এবং প্রকাশের উৎস।